Ylimaahan rientävi...
Ylimaahan rientävi mieleni pois,
 Ylimetsiä kiidellä riemu sen ois,
 Huvi hiihdellä hirveä juoksussaan;
 Ylimaassa on mieleni, minne jos saan.
 Jää hyvästi, pohjola tunturinen,
 Koti uskon ja voiman ja uljuuden.
 Jos kunnekka kulkevi eloni tie,
 Niin vuorilles muisto mun ainian vie.

 Siis hyvästi tunturin hohtava jää,
 Joka piirität laaksoa viehättävää!
 Siis hyvästi metsä, mi huminan luot!
 Siis hyvästi koskien pauhuvat vuot!
 Ylimaahan rientävi mieleni pois,
 Ylimetsiä kiidellä riemu sen ois,
 Huvi hiihdellä hirveä juoksussaan;
 Ylimaassa on mieleni, minne jos saan.

Robert Burns

cs:Výbor z písní a ballad/Mé srdce je v horách
de:Mein Herz ist im Hochland (Burns)